PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: a IV-a
Numărul lecţiei în modul (conform proiectării de lungă durată): 7/15
Tipul lecției: lecție mixtă

Subiectul lecției: Din nou despre pericole – virușii informatici. (Ce sunt viruții informatici)

Unități de competențe:
3.3. Utilizarea elementelor limbajului informatic aferent navigării web. 
3.4. Utilizarea resurselor web – permisiuni şi restricții. 
3.5. Protejarea datelor personale în timpul navigării/comunicării digitale. 
3.6. Cunoașterea pericolelor prezentei, recunoașterea simptomelor infectării și utilizarea măsurilor de protecție împotriva virușilor informatici.

Obiectivele lecției: 
La finalul lecției, elevul va fi capabil:
O1. Să definească ce este un virus informatic și să recunoască tipuri de viruși frecvent întâlniți.
O2. Să identifice sursele prin care un dispozitiv poate fi infectat cu viruși informatici.
O3. Să recunoască semnele care indică infectarea unui calculator cu viruși.
O4. Să descrie măsuri de protecție împotriva virușilor informatici.
O5. Să manifeste o atitudine responsabilă față de securitatea dispozitivelor digitale proprii.

Strategii didactice:
Metode, tehnici și procedee didactice: conversația euristică, jocul didactic, lectura ghidată, lectura pe roluri, studiul de caz, exercițiul, completarea textului lacunar, metoda mozaicului, brainstorming-ul, tehnica „pălăriile gânditoare”
Forme de organizare: frontală, individuală, în perechi, în grupuri
Mijloace de învățare: manualul, fișe de lucru, calculator, videoproiector, imagini ilustrative, linkuri educaționale (educatieonline.md), coli A3, markere, carduri cu texte lacunare

Strategii de evaluare: autoevaluare, evaluare reciprocă, evaluare inițială, evaluare formativă interactivă (non-instrumentală)

Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Metodologia privind evaluarea criterială prin descriptori în învățământul primar clasele I-IV (2019)  
https://mecc.gov.md/sites/default/files/mecd_1-4_15.11.2019_site.pdf 
4. Ghid de implementare a metodologiei privind evaluarea criterială prin descriptori în învățământul primar clasele I-IV (2019)
https://mecc.gov.md/sites/default/files/ghid_ecd_1-4_20.11.2019_site_final.pdf
5. EDUCAŢIE DIGITALĂ. Clasa IV. Autori: Anatol Gremalschi, Sergiu Corlat, Andrei Braicov, Tatiana Veverița: https://ctice.gov.md/wp-content/uploads/2022/02/IV_Educatia-Digitala-a.-2021-in-limba-romana_4_2022_RO_fin_28_02.pdf
6. Educație online. Lecții filmate: https://educatieonline.md/Video?class=1&discipline=24
7. Educație digitală, State D., Rotaru A., Caiet pentru clasa a VI-a, Chișinău, 2025.

SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metode/Forme de activitate/Resurse)

	Evocare

	O1, O2
	1. Jocul Soarele răsare 
Elevii se aşază în pirostrii, apoi se ridică încet în picioare, înăltând mâinile deasupra capului şi imitând răsăritul soarelui, dacă cele spuse de către învăţător corespund cu ceea ce cred elevii: 
Soarele răsare pentru cei care...
• ... au auzit de viruși informatici.
• ... știu că un virus poate afecta calculatorul.
• ... au primit vreodată un mesaj suspect pe un dispozitiv digital.
• ... cred că este important să avem un antivirus instalat.
• ... știu că nu trebuie să deschidem linkuri necunoscute.
• ... fac backup la fișierele importante.
• ... folosesc parole sigure și diferite pentru conturi.
• ... știu că virușii pot șterge fișiere.
• ... au auzit de troieni, viermi sau spyware.
• ... știu că pot întreba un adult dacă ceva li se pare suspect online.
• ... cred că siguranța pe internet este importantă.
• ... folosesc un dispozitiv digital și vor să îl protejeze.
• ... cunosc măcar o măsură de protecție împotriva virușilor.
• ... știu că unele viruși se ascund în jocuri sau aplicații gratuite.
• ... au folosit vreodată un program antivirus.
• ... își scanează fișierele descărcate de pe internet.
	5-7 min
	jocul didactic / frontală / mișcare creativă „Soarele răsare” conversația euristică / frontală / întrebări orale ghidate

	
	O1, O2
	2. Elevilor li se propun întrebări sau sarcini scurte care îi ajută să-și amintească ce știu deja despre subiect și să-și formuleze propriile așteptări. Se comunică tema și obiectivele lecției: Astăzi veți afla ce este un virus informatic; ce tipuri de viruși există; care sunt sursele de infectare a calculatorului cu viruși.
	
	lectura ghidată / individuală sau pe roluri / manual, pagina 41

	Realizarea sensului
	O4, O5
	Explorarea informațiilor prezentate în manual, înțelegerea semnificației acestora, observarea și reflecția. 
3. Elevilor li se propune să citească/ să asculte informația prezentată în manual, să urmărească discuția dintre protagoniștii manualului, utilizând (la alegere) lectura în lanț/lectura ghidată/ lectura pe roluri/ lectura independentă (manual, pagina 41).
Sursă suplimentară: https://educatieonline.md/details?e2d6e4ee486247c38fad099cf99aca81 
	10-15 min
	metoda mozaicului / în grupuri / fișe cu subiecte, coli A3

	
	O1, O2, O4
	4. „Mozaicul siguranței digitale”
1. Etapa I – Grupuri inițiale (de bază)
Clasa este împărțită în 4–5 grupuri a câte 4 elevi. Fiecărui elev din grup i se oferă un subiect diferit legat de siguranța digitală:
· A. Parole sigure – ce sunt și cum le alegem?
· B. Date personale – ce nu trebuie distribuit online?
· C. Comunicarea cu persoane necunoscute – pericole și precauții.
· D. Semnele unui conținut periculos sau fals.
· E. Ce faci când întâlnești un comportament neadecvat online?
2. Etapa II – Grupuri de experți
Elevii cu același subiect se reunesc, discută și analizează împreună ideile-cheie, construind un mini-ghid sau o fișă ilustrativă. Pot folosi manualul, fișe de sprijin sau imagini.
3. Etapa III – Revenirea în grupul de bază
Fiecare „expert” își prezintă subiectul și explică regulile celorlalți colegi din grup, completându-se reciproc. La final, fiecare grup va realiza un „Pact de siguranță digitală” pe o coală: 5 reguli clare și ilustrate, formulate de copii.
	
	completarea textului lacunar / individual / fișă tipărită

	
	O2
	5. Text lacunar. Completați propozițiile cu termenii potriviți.
· Un virus informatic este un program creat cu scopul de ___________________ _______________________________________________________________.
· Virușii hardware afectează ______________________________, iar cei software afectează ______________________________________.
· Calul Troian este un tip de virus care __________________________________.
· Virusul ce se multiplică și poate bloca rețeaua se numește ___________________.
· _________________________________ este virusul care fură date personale și poate folosi camera web fără știrea utilizatorului.
· Virusul care pare util, dar ascunde intenții dăunătoare se numește ____________________________.
· Programele ____________________________ ajută la protejarea calculatorului de viruși.
· Mesajele nesolicitate cu atașamente suspecte se numesc _____________________.

	
	exercițiul / individual / bifare opțiuni pe fișă

	Reflecție

	O3
	Prezentarea și valorificarea experienței concrete. Elevilor li se propun câteva sarcini a căror realizare presupune utilizarea/valorificarea informațiilor din manual și a experiențelor proprii, prin reformulare, explicare sau exprimarea opiniei personale.
6. Selectați doar acele situații care pot duce la infectarea calculatorului.
a) Descărcarea unui joc dintr-o sursă necunoscută.
b) Folosirea unui USB de la un prieten, fără scanare antivirus.
c) Vizitarea unui site sigur.
d) Instalarea unui program dintr-o sursă oficială.
e) Accesarea unui link dubios primit pe e-mail.

	10-15 min
	exercițiul / individual / subliniere propoziții în listă

	
	O4
	7. Selectați semnele de infectare a calculatorului.
· Calculatorul funcționează mai lent.
· Apar mesaje de eroare.
· Se șterg automat fișiere de pe disc.
· Viteza internetului crește brusc.

	
	ordonarea logică / individual / fișă cu pași de securitate

	
	O1–O5
	8. Ordonați, prin cifre, pașii pentru a verifica dacă o aplicație este sigură.
___ Citește ce permisiuni cere aplicația.
___ Verifică recenziile aplicației și evaluările utilizatorilor.
___ Evită aplicațiile care promit funcții spectaculoase și gratuite.
___ Instalează aplicația doar dintr-o sursă oficială (de ex.: Google Play, App Store).
___ Instalează un antivirus pentru protecție suplimentară.

	
	tehnica pălăriilor gânditoare / în echipe / carduri colorate, coli pentru afiș

	
	O5
	9. Pălăriile gânditoare
Elevii lucrează în 6 echipe, fiecare purtând simbolic o „pălărie a gândirii”. Sarcinile sunt formulate astfel:
· Pălăria albă (informațională): Ce reguli de siguranță digitală ai descoperit astăzi? Notează-le pe scurt.
· Pălăria roșie (emoțională): Cum te simți când cineva îți cere datele personale online? Cum reacționezi?
· Pălăria galbenă (pozitivă): Ce beneficii are respectarea regulilor de siguranță online?
· Pălăria neagră (critică): Ce se poate întâmpla dacă parolele nu sunt sigure sau sunt împărtășite cu altcineva?
· Pălăria verde (creativă): Creează un slogan sau o imagine care promovează un comportament responsabil online.
· Pălăria albastră (organizatorică): Scrie 3 pași clari pentru a acționa atunci când observi un pericol online.
După completare, fiecare echipă își prezintă ideile. Se poate realiza un colaj final cu toate pălăriile expuse sub forma unui afiș colectiv – „Gândim digital, gândim în siguranță!”
	
	joc de rol / în perechi / discuție ghidată

	Extindere
	O1–O5
	Elevii sunt încurajați să aplice ceea ce au învățat în contexte noi, să rezolve sarcini suplimentare, să pună întrebări și să exploreze în continuare tema lecției, individual sau în echipă.
10. Imaginați-vă în rolul utilizatorilor care primesc un mesaj suspect. Întrebați un expert sau învățătoarea/învățătorul cum să-l analizați fără a vă pune datele în pericol. Scrieți sfaturile primite pe caiet/tablă/poster.
	8-15 min
	cercetare și prezentare orală / individual sau perechi / calculator, surse online

	
	O5
	11. Activități la alegere:
· Joc de rol. Un coleg/o colegă este utilizatorul unui calculator, iar tu ești expert în securitate. Discutați cum să evitați infectarea și ce să faceți în cazul unui atac al unui virus.
· Explorează lumea digitală!
· Cercetează care sunt cele mai răspândite atacuri cibernetice din ultimii cinci ani.
· Prezintă-le clasei sub formă de relatare scurtă.

	
	completarea expresiilor lacunare / individual / autoevaluare scrisă

	
	
	12. Evaluarea lecției. Autoaprecierea, reflecția. Elevilor li se propune să formuleze concluzii, redând anumite emoții, trăiri, impresii acumulate la sfârșitul orei de Educație digitală, completând expresiile lacunare:
	Astăzi la lecție am aflat…

	Mi-au plăcut următoarele idei ale colegilor:…

	Sunt curios/curioasă să aflu…

	Vreau să povestesc … despre cele învățate astăzi la lecție, și anume…

